Troels Lund Poulsen (V), 2003-01-21:
Til hr. Jeppe Kofod vil jeg starte med at sige, at regeringens jo bl.a. valgte at udskrive et valg i 1988 på udenrigspolitikken, og det var jo i konsekvens af den politik, som Socialdemokratiet førte her i Folketingssalen.
Det var jo i klar konsekvens af den politik, som blev ført
Det er jo det, der er interessant, nemlig at sætte fokus på, at Socialdemokratiet klart skiftede holdning fra at have støttet en aktiv NATO-indsats til at blive passiv, og nogle kunne endog fristes til at sige: blive meget, meget lidt
aktiv og måske decideret modarbejde NATO's beslutninger
Det var jo det, vi oplevede i Folketingssalen i 1980'erne.
Hr. Keld Albrechtsen sætter spørgsmålstegn ved Elefantordenen.
Til hr. Keld Albrechtsen vil jeg sige, at det jo ikke er Venstre, der uddeler Elefantordenen her i Danmark. Og jeg vil sige, at det, man oplever på baggrund af de spørgsmål, der kommer fra Enhedslisten og Socialdemokratiet, jo er et klart forsøg på at flytte fokus fra det, som det drejer sig om, nemlig de indre trusler, der var under den kolde krig her i Danmark.
Det er jo et forsøg på at flytte fokus, men det lykkes ikke, for vi kommer til at få en debat om det her.
Sagt til hr. Søren Krarup: Betragtningerne er rigtige.
Hr. Lars Kramer Mikkelsen havde en påstand om, at VU var aktiv i Afghanistan.
Jeg tror faktisk også, at hr. Lars Kramer Mikkelsen gik så vidt som til at tale om Al- Qaeda-medlemskab.
Det, den her debat handler om, er netop den kolde krig, og der er det jo klart, at de påstande, som bliver slynget ud der, jo ikke er det, som er tilfældet, at Venstre eller VU har støttet en aktiv indsats i forhold til tidligere østeuropæiske lande, som det blev nævnt.
Jeg beklager, at jeg ikke fik svaret hr. Holger K. Nielsen på et spørgsmål før.
Hr. Holger K. Nielsen nævner, at Venstre plejede mere omgang, end SF gjorde.
Der vil jeg sige til hr. Holger K. Nielsen, at det er fuldstændig ude af trit med virkeligheden.
Venstre har gang på gang gennem hele den kolde krig taget klart afstand fra de regimer, fra de lande, som på den måde knægtede menneskerettighederne, og har været meget aktiv i kampen også for at sikre de østeuropæiske lande anerkendelse, bl.a. de baltiske lande, ved den tidligere udenrigsminister hr. Uffe Ellemann-Jensen.
Den aktive kamp var Venstre bannerfører for.
Først vil jeg besvare spørgsmålet fra hr. Søren Krarup.
Jeg havde desværre ikke mulighed for at være til stede ved det møde, men jeg har også haft lejlighed til at gennemlæse forskellige arkiver.
I den forbindelse vil jeg give hr. Søren Krarup ret i den analyse, som hr. Søren Krarup har givet fra Folketingets talerstol, og jeg vil blot minde om, at socialdemokrater som Kjeld Olesen, Lasse Budtz og Poul Nielson jo førte aktive forhandlinger i Moskva på vegne af Socialdemokratiet.
Det legitimerer jo det billede, som jeg har tegnet her fra Folketingets talerstol mange gange i dag, og bibringer også det samme billede som det, hr. Søren Krarup giver fra Folketingets talerstol, nemlig at der var tale om en aktiv medvirken fra Socialdemokratiets side til at føre en aktiv samarbejdspolitik med Sovjetunionen.
Der er ingen tvivl om, at Socialdemokratiet førte en aktiv samarbejdslinje med Sovjetunionen for netop at sikre en bestemt politisk dagsorden i Danmark.
Så vil jeg sige til hr. Søren Søndergaard, at Venstre ikke er bange for nogen undersøgelse overhovedet.
Vi glæder os til, at der nu kommer to undersøgelser omkring den kolde krig.
Det vil være med til at bibringe selve debatten et mere kvalificeret grundlag, selv om der i dag allerede er skrevet utallige bøger og værker om den kolde krig og Danmarks placering under den kolde krig, og hvem der var aktive medløbere, og hvem der var et kritisk indslag mod Sovjet og Warszawapagten.